 Ọdịnihu T-31-IB  Olee Otú I Chere Ihe Ga-adị nỌdịnihu?Olee Otú I Chere Ihe Ga-adị nỌdịnihu?GỊNỊ KA BAỊBỤL KWURU?Chineke ga-ehichapụ anya mmiri niile nanya ụmụ mmadụ, ọnwụ agaghị adị ọzọ, iru uju ma ọ bụ mkpu ákwá ma ọ bụ ihe mgbu agaghịkwa adị ọzọ. Ihe mbụ niile agabigawo.Mkpughe 21:3, 4.OLEE URU Ọ GA-ABARA GỊ?Ị ga na-arụ ọrụ ị na-agaghị atakwute ájá, ị ga-arụpụtakwa ihe bara uru.Aịzaya 65:21-23.Ị gaghịzi na-arịa ọrịa ma ọ bụ na-ata ahụhụ.Aịzaya 25:8;33:24.Obi ga-adị gị na ndị ezinụlọ unu na ndị enyi gị ụtọ, unu agaghịkwa anwụ anwụ.Abụ Ọma 37:11,29.Ì KWESỊRỊ IKWERE IHE A BAỊBỤL KWURU?Ee. Lee ihe abụọ mere anyị ji kwuo otú ahụ:Chineke ga-emezuli nkwa o kwere.Ọ bụ naanị Jehova ka Baịbụl kpọrọ Onye Pụrụ Ime Ihe Niile. Mkpughe 15:3 Ọ bụ ya mere obi ji sie anyị ike na ọ ga-emerịrị ka ụwa anyị a ka mma otú ahụ o kwuru. Baịbụl kwuru, sị: Nebe Chineke nọ, ihe niile kwere omume.Matiu 19:26.Ọ na-agụ Chineke agụụ imezu nkwa o kwere.Dị ka ihe atụ, Baịbụl kwuru na ọ na-agụ Jehova agụụ ịkpọlite ndị nwụrụ anwụ.Job 14:14, 15.Baịbụl kwukwara na mgbe Ọkpara Chineke bịara nụwa, ọ gwọrọ ọtụtụ ndị ọrịa. Maka gịnị? Ọ bụ maka na ọ chọrọ. Mak 1:40, 41 Jizọs na-eme nnọọ ka Nna ya. Otú ahụ ọ chọrọ inyere ndị ụwa na-ara ahụ aka ka Nna ya chọkwara.Jọn 14:9.Ọ bụ ya mere obi ji kwesị isi anyị ike na Jehova na Jizọs chọrọ ime ka ihe dịrị anyị mma nọdịnihu.Abụ Ọma 72:12-14;145:16;2 Pita 3:9. 